Zenit (hudobná skupina)

Zenit je slovenská hudobná skupina, pôsobiaca najmä v 80. rokoch 20. storočia.

Skupina bola založená v roku 1977 v Pate. Niektorí jej členovia predtým hrávali v krátkodobých projektoch pod menom Zenit 74, 75 a 76, preto jej celý názov pôvodne znel "Zenit 77".

Zloženie 
Zakladajúci členovia:
 Marta Frantová – sólový spev
 Jozef Gál (Minijožko) – bicie
 Alexander Kaduc – Klávesy, trombón, saxofón, vokál, kapelník
 Vladimír Klčo – gitara, spev
 Juraj Strýček sólový spev, akustická gitara
 Slavomír Teško – trúbka
 Vladimír Tóth – basgitara

Kapela fungovala vyše 13 rokov v nezvykle stabilnej zostave. Základ tvorila štvorica - Kaduc, Klčo, Tóth a Adrián Szabó, ktorý od r. 1978 hral na bicie. Menili sa hlavne sóloví speváci a speváčky.

Speváčky: Marta Frantová-Tóthová, Táňa Šujaková, Renáta Majerníková, Dáša Semová, Zita Vrbová a po materskej až do rozpadu kapely znova Renáta Majerníková. 

Speváci: Juro Strýček, Vilo Kubáni, Laco Vavro, Miki Beladič, Ján Boledovič, Štefan Bilka – Buster

V rokoch 1980-1981 mala kapela aj dychovú sekciu: Jozef Polák – trúbka, Štefan Sölösi – saxofón.

História 
 1970-1978 Medzi zakladateľov patril aj Ľubo Virág  
 1978-1979 Sóloví speváci: M. Tóthová, J. Strýček Hrávali sa hlavne svadby a zábavy v blízkom okolí, prípadne okolí Hlohovca
 1980- 1981 Sóloví speváci: M. Tóthová, Laco Vavro - prvé obdobie úspechu, keď sa každý týždeň na pravidelné zábavy v reštaurácii Kolienko pri Pate, na ktorých hral výlučne Zenit schádzali davy ľudí zo širokého okolia. „Davy ľudí“ treba chápať primerane k dobe a miestu. Niekoľkokrát návštevnosť presiahla číslo 800 a to bolo v tých časoch naozaj veľa. Pritom tam chodilo množstvo tých istých fanúšikov každý týždeň, aby počúvali prakticky ten istý repertoár, doplnený maximálne o dve nové pesničky. 
 1982 – 1986 Sólový spevák: Jano Boledovič - druhé obdobie úspechu. Situácia z Kolienka sa zopakovala v niekoľkých okresoch teda už nie na jednom mieste. Fanúšikovia cestovali za Zenitom desiatky kilometrov. 
 1987- 1990 Sóloví speváci: Renáta Majerníková – Rybka, Š. Bilka – Buster. Zenit ako prvá mimobratislavská amatérska kapela vydáva najprv singel – Pigi čaj/Keď ťa nechá dievča a potom LP Keď ťa nechá dievča, neskôr pre rozhlas nahráva hit Milujem (a niekoľko menej známych pesničiek). Hráva sa ďalej na tancovačkách a občas aj na koncertoch v celom vtedajšom Západoslovenskom kraji a časti Stredoslovenského kraja.
 1990-1991 Situácia sa zmenila, niektorí členovia kapely začali podnikať, muzike zostali verní len BUSTER a RYBKA. Aj tí dostali po čase iné ponuky, takže Zenit ukončil svoju činnosť "naveky".

Obnovenie činnosti 
Po dlhej prestávke sa zišlo päť zakladajúcich členov Zenitu a začali opätovne hrávať a cvičiť. Aktuálnu zostavu tvoria:

 Marta Tóthová – sólový spev, vokál
 Vlado Tóth – basgitara, kapelník
 Alexander Kaduc – klávesy, vokál
 Ivo Novomestský – gitara, sólový spev, vokál
 Robo Mrva + Vlado Mrva – bicie, perkusie, sólový spev, vokál

Diskografia 
 1988 Pigi čaj / Keď ťa nechá dievča - Opus  9143 0694 , SP 
 1989 Keď ťa nechá dievča - Opus 9313 2144, LP

Kompilácie 
 1989 Ver mi! - Opus 9313 2187, LP (podtitul: Výber z najúspejšnejších piesni Opusu) - A5. Milujem - Zenit
 2007 Největší slovenské hity 80's - WEA 5051442439526, CD - 15. Zenit - Milujem 
 2007 Gold Supermix 2 - Opus 91 2747-2, CD - 10. Zenit - Milujem (edícia: Gold) 
 2008 Valentín  - Opus 91 2789-2, CD - 10. Zenit - Milujem (edícia: Gold)

Referencie 

Slovenské popové hudobné skupiny
Hudobné skupiny z 1977